46 Biró Lajos. 
s vannak sárga foltos hímek is. Csak egy pár fulladt meg együtt 
maradva, a többi nőstény vonaglás közben elszabadult. 
Legközelebbi rokonait, a Mutillákat, én részemről Európában 
sohasem láttam, hogy nőstényüket magukkal hordták volna. Ámbár 
találtam párosodva is, de épen csak a copulatió alkalmával láttam 
együtt. Most a Thynnus-ok visszaemlékeztetnek arra, hogy Ujguineá" 
ban igenis láttam Mutillát, mely magával hordta nőstényét. Úgy 
emlékszem, hogy 2—3 pár volt ilyen. 
Novemberhó 15. Ezt a napot kizárólag az Eucalyptuson élő 
rovaroknak szenteltem. különösen számos  Microhymenopterát 
gyűjtöttem. Hiszem és reménylem, hogy valahára ezekre is ráadja 
a fejét valaki, ha nem nálunk, hát legalább a külföldön. Épen 
azért most elkezdem feltűzni azokat is. Eddig keveset ügyeltem 
rájuk, legfölebb spiritusba tettem az apró bogarak közé. Hát ezek 
ott is szépen megmaradnak, de nem tudom mi lesz aztán otthon 
velük? Legjobban megmaradnának spiritusban, míg valaki előfogja 
őket, de kérdés, hogy lesz-e kedve szabályszerűleg feltűzni őket, 
ha majd felszaporodnak ? Mert ezeknek a feltűzése a legényt nagyon 
próbára teszi. Kemények, a tűt épen a hegyénél fogom meg a 
csiptetővel, így nem hajlik el. Most meg a rovar ugrik el alóla, 
mikor beszúrni akarom s puszta szemmel nem oda találunk a tűvel, 
a hova akarunk, hát okvetlenül nagyító alatt kell a tűvel czélozni, 
pedig mind a két kéz el van foglalva, nem tarthatjuk a nagyítót 
is. Praeparáló mikroskopot rögtönzök a lvupéból, egy katulya szélén 
nehezéket teszek a szárára, hogy fel ne billenjen. Igy a két kezem 
szabadon marad, a bal kéz mutató és hüvelyk ujja hegye közé 
fektetem a kemény micrót, s a hegyénél, lehető rövidre fogva a 
tűt, áttöröm a hátát, függőleges állásba igazítom a tűt, mely a 
mellén már könnyen áthatol. A keményebben előbb erősebb tű he- 
gyével fúrok lyukat. Igy ritkán rontok el minutiatűt. 
Sokszor már más lágy apró rovarkánál is rászorulok magam 
is erre a praeparáló mikroskopra, mert hajh! a tropikus erős vilá- 
gosság megrontotta az én ablakaimat is, bolhanagyságú rovarnál 
nem mindig találok már oda, a hova akarok! Pedig — mint Dr. 
Horváth Géza úr szokta mondani — a Psyllának csak egy 
scutellumja van, de két szárnya, hát inkább a kettőből áldozzunk 
fel egyet, mintsem az egyetlent tegyük semmivé. De a scutellum- 
nak is van két oldala, s ha épen oda találunk, a nagyocskáknál, 
akkor ,Nincs még veszve Lengyelország !" 
Csak azért fecsegtem mindezt össze, a Microhymenopterák 
ötletéből, hogy talán kedvet kap valaki praeparálásukra, mert a 
